text: Kolding-bus væltet på Bornholm
  21 juli 2010 kl. 10.47
  Mange kvæstede.
   
  
  En turistbus er væltet i nærheden af stenbruddet Moseløkken på Nordbornholm, oplyser vagtchefen ved Bornholms Politi. Alarmen kom ved 11-tiden.
  Ifølge Bornholms Brandvæsen er der tale om en turistbus med omkring 50 passagerer, der er væltet.
  Indsatsleder Steen Finne Jensen oplyser, at der i første omgang sendes 19 personer med ambulance til Bornholms Hospital. Men endnu flere har fået knubs.
  Ritzau skriver, at 8 - 10 personer er i kritisk tilstand.
  Det var formentlig pensionister, der var passagerer i bussen.
  Bussen er fra Bjert Busser i Kolding, som kører for Riis Rejser. Herfra siger Jacob Riis, at selskabet kun har meget få informationer om ulykken, men at der er ved at blive sat et kriseberedskab i værk.
  link
  